Dari sungai ke segara

"Dari sungai ke segara" (bahasa Arab: من النهر إلى البحر, ) ialah, dan merupakan sebahagian daripada, slogan politik Palestin yang popular. Ia telah digunakan oleh ramai nasionalis Palestin untuk menegaskan tuntutan wilayah yang berbeza-beza mengenai sempadan negara Palestin yang merdeka yang merangkumi semua tanah antara Sungai Jordan dan Laut Mediterranean, yang terdiri daripada gabungan kawasan Israel dan wilayah Palestin.

 Sejarah 
"Palestin dari sungai ke segara" telah disahkan secara rasmi oleh Pertubuhan Pembebasan Palestin (PPP) selepas ia diasaskan pada tahun 1964.The PNC Program of 1974 , June 8, 1974. On the site of MidEastWeb for Coexistence R.A. - Middle East Resources. Page includes commentary. Retrieved 5 December 2006. Tuntutan PPP pada asalnya ditetapkan di kawasan, dikawal oleh Negara Israel berikutan Perjanjian Gencatan Senjata 1949, yang bermaksud gabungan Dataran Pantai, Galilee, Lembah Yezril, Lembah Arabah, dan Gurun Naqab, tetapi tidak termasuk Tebing Barat (ketika itu dikawal oleh Jordan) dan Genting Gaza (diduduki antara 1959 dan 1967 oleh Mesir).

Tuntutan PPP telah dibatalkan pada tahun 1993, apabila Surat Pengiktirafan Bersama Israel–PPP telah ditukar antara Yitzhak Rabin dan Yasser Arafat sebagai sebahagian daripada Perjanjian Oslo I.

Dalam gaya yang sedikit berbeza, "Palestin dari sungai ke segara" masih dituntut oleh Hamas, merujuk kepada semua kawasan bekas Palestin Bermandat.

 Penggunaan 
Slogan tersebut sering digunakan dalam kenyataan oleh pelbagai pemimpin Arab. Ia juga dilaungkan pada demonstrasi pro-Palestin, sering diikuti atau didahului dengan frasa "Palestin bakal bernegara".

Slogan itu telah menemui banyak kelainan dalam penggunaan bergantung pada kumpulan. Penyokong Islam telah menggunakan gubahan yang menyatakan "Palestin bersifat Islam dari sungai ke segara".
Tafsiran berbeza di kalangan penyokong slogan itu. Tokoh sivik berhujah bahawa ia menyeru kepada satu negara di seluruh Palestin bersejarah di mana orang dari semua agama mempunyai kewarganegaraan yang sama, manakala ulama Islam tertentu telah mengisytiharkan Mahdi - tokoh utama penebusan akhir zaman eskatologi Islam - akan mengisytiharkan "Baitulmaqdis bersifat Muslim Arab, dan Palestin - keseluruhannya, dari sungai ke segara - bersifat Muslim Arab."

Timbalan Menteri Kewangan Malaysia, Steven Sim Chee Keong telah mengakhiri ucapannya dengan "Dari sungai ke segara, Palestin pasti merdeka!" sewaktu di Himpunan Malaysia Bersama Palestin di Stadium Bukit Jalil pada 24 Oktober 2023.

 Lagu 
"Dari Sungai Ke Segara" adalah sebuah lagu  oleh Mymotivace. Lagu ini dikeluarkan pada 7 Ogos 2024 dan dihasilkan oleh Mohd Faridil Amir Bin Shobri, yang juga merupakan penulis lirik dan komposer lagu ini.

Lagu ini mengangkat tema perjuangan dan kebebasan Palestin, dengan lirik yang penuh semangat dan harapan untuk kemerdekaan Palestin. Frasa “Dari sungai ke segara” merujuk kepada wilayah Palestin dari Sungai Jordan hingga ke Laut Mediterranean, menekankan aspirasi untuk kebebasan dan kedaulatan penuh bagi rakyat Palestin.

Lirik lagu ini menyeru semua warga negara untuk bangkit dan menyokong perjuangan Palestin, serta berdoa untuk kemenangan dan keadilan. Lagu ini juga mengandungi doa-doa dan harapan agar penderitaan rakyat Palestin berakhir dan mereka dapat kembali ke tanah air mereka dengan aman.

Penerimaan: Lagu ini mendapat sambutan yang baik di kalangan pendengar, terutama mereka yang menyokong perjuangan Palestin. 

Kredit:

Penyanyi: Mymotivace

Penulis Lirik: Mohd Faridil Amir Bin Shobri

Komposer: Mohd Faridil Amir Bin Shobri

Tarikh Dikeluarkan: 7 Ogos 2024

Pautan Lagu : "Dari Sungai Ke Segara - Mymotivace" di "Youtube"

 Rujukan 

Kategori:Frasa
Kategori:Frasa pemikat politik
Kategori:Rencana dicipta sempena WikiGotong-Royong WikiProjek Palestin 2023